Ved at være længe siden at der har været sådan noget her inde\nSå der må da være nogen der har fået noget nyt der ude.\nGratis lædersofa, stol og sofabord = win!\nJa ja der er lidt rodet, men hey... single gut skal jo have kabel rod....\nOgså lige smidt en vote ind her, kunne være ret at vide hvad folk mener om BluRay\nPersonligt er jeg super glad for min Sony afspiller, den er helt kanon. BluRay giver klart hjemme biffen et super løft og som den gode George Lucas sagde for mange år side "Lyden er det halve af oplevelsen af filmen" og DTS-Master HD, TrueHD og PCM lydspor skal klart opleves før man udtale sig.\nIdependence Day på BluRay = omg!! super film med et ondt lydspor.\nPS3 80 gb ikke på billederne og en PC som bruges til at afspille film og musik.\nHer er billederne, men beklager den ufattelige ringe kvalitet\nDet sidste billede er bare lige en lille bonus\nDette indlæg er blevet redigeret 4 gange, senest redigeret af "Macimuz" (27.02.2009, 22:57)\nFolk har for mange penge. Som studerende kan jeg overleve med en bærbar og et par høretelefoner!\nkan desværre ikke være med i denne tråd, da jeg stadig bor hjemme pga jeg er studerende. Så har kun mit værelse..\nPjat, det forhindrede ikke mig\npost bare løs alle kan være med hvis de vil\nHar så en Marantz SR8500, men tvivler på den kan trække dem.\nJeg glæder mig også som et lille barn


Pletvis Kommentar: 2010\nEn kritik af forskning som middel til bedre konkurrenceevne\nEn af plankerne i Danmark og EUs industripolitik er, at vi skal skabe økonomisk vækst og forbedre vores konkurrenceevne ved at "satse på forskning" - dvs. gøre det nemmere for virksomheder at forske og derved udvikle nye produkter, som de så kan tjene penge på at sælge til andre.\nEn tommelfingerregel i forskning om forskning er også, at man kan forvente et afkast på det dobbelte af et samfunds investeringer i forskning og udvikling. Derfor er en stor, stor del af EUs budget forskningsstøtte, derfor har vi forskerskatten, og det virker indtil videre.\nDer er nogle hager ved dette - bl.a. BNP som mål for økonomiens sundhed, makroøkonomiens lære om handelsbalancens påvirkning af valutakursen og deraf, at man ikke kan leve af et eksportoverskud i længden - men jeg vil lige linke til denne kommentar på FT:\n(...) Western companies have had to disclose details of their technology in order to gain contracts and later had to compete against Chinese state-owned enterprises selling near-identical products. Westinghouse Electric, a US nuclear group, has just handed over 75,000 documents as part of a deal to build four advanced nuclear reactors in China.\n(...) a pattern is developing. One company cedes its intellectual property to a Chinese SOE and then all of them are then squeezed to the margins of China’s domestic market, and face a new competitor.\nNone of this is accidental, or a case of over-eager SOEs crossing the line. China wants to transform from being the factory of the world to an advanced economy and is using its market power to take a short-cut by “digesting” others’ intellectual property. One State Council report called for the “absorption, assimilation and re-innovation of imported technologies”.\nDet er en offentlig hemmelighed, at Kina skider på immaterialret, fordi de ikke har nogle af rettighederne, og de derfor ikke har nogen som helst fordel ved at overholde deres "internationale forpligtelser" - dvs. give os penge for at bruge vores teknologi.\nOg hvorfor skulle de også det? Der er ingen gevinst for dem. Vi har set det samme i Brasilien, Indien og senest Grækenland (!), hvor Novo Nordisk og andre medicinfirmaer har måttet sluge "ulovlige" kopiprodukter eller lavere priser (i Indien er det lovligt at kopiere medicin fra andre lande uden videre - kæmpe industri). De sanktioner, der har været, er alt for svage til at gøre noget, og det er sgu lidt svært at forsvare moralsk, at fattige mennesker må dø, hvis de ikke har råd til at betale for licensrettigheder til vores piller, som faktisk koster en del at udvikle.\nPS. Jeg er ved at blive godt træt af folk, der siger, at vi skal gøre ligesom Kina. Det hele går ud på billigere arbejdskraft, det er samme klassekamp i sidste ende, men fordi diskussionen om makroøkonomi herhjemme er så fattig, tror alle - og særligt de nærsynede virksomhedsledere - at vi bare skal indføre diktatur arbejde hårdere og gå senere på pension, så er den prut slået. Lad os først lige se, om Kina kan holde styr på inflationen.\n- hr k - mandag, december 20, 2010 0 kommentarer Links til dette indlæg\nEtiketter: Danmark, EU, forskning, Kina, politik, rettigheder, sinofobi, økonomi\nEn af de mest positive historier de seneste år har været lægeordineret heroin. Der er ingen grund til, at det ikke også udvides til rygeheroin: Det er det samme skidt, men ryges i stedet for at sprøjtes ind i blodet.\n- hr k - søndag, december 19, 2010 0 kommentarer Links til dette indlæg\nEtiketter: Danmark, narkotika, samfund, sundhed\nKortere Henrik Gade Jensen og Mie Harder\nKrigen i Afghanistan (som vi måske taber, og det vil vi ikke tænke videre over) er godt for Danmark, fordi soldaterne slås for deres liv, og det påvirker os herhjemme til også at slås for vores liv, i stedet for bare at nasse på staten.\nDe danske soldater og afghanerne er sikkert stolte over at kunne bidrage til at gøre almindelige danskere til nogle hårdere, sejere mennesker. Ham her f.eks.:\nDer er så mange ting, som krig er godt for.\nDet her billede er ganske vist fra Irak, men den var vi faktisk med i fra starten, og det viser, hvor godt krig er for Danmark som samfund betragtet:\n- hr k - lørdag, december 18, 2010 2 kommentarer Links til dette indlæg\nEtiketter: Afghanistan, Danmark, politik, røvhuller, træt sarkasme\nVores tolerante overvågning\nLad os hypotetisk sige, at jeg har en ven, som har bidraget med ti euro til Wikileaks. Lad os også sige, at det blev overført ved kreditkort...ville min ven så føle sig særlig tryg i sin ansættelse, hvis Wikileaks efterfølgende bliver udråbt til verdensfjende?\n...pointe: Overvågningssamfundet tolereres, fordi forvaltningen deraf opfattes som tolerant og fornuftig. Desuden har vi ikke flere tabuer tilbage, eller politiske kampe (vel?), så der er ikke rigtig noget at skjule...men hvorfor så det postyr over åbne facebookprofiler for diplomatiet?\n- hr k - fredag, december 03, 2010 0 kommentarer Links til dette indlæg\nEtiketter: overvågning, politik\nAt love at bryde love\nLæk, læk, læk løs...\nSelvfølgelig skal man tage amerikanske ambassadørers ord med et gran salt, det er trods alt kun zladr...men Tacan Ildem er Tyrkiets "permanente repræsentant ved Nato" og rapporteres her at sige, at Tyrkiet gav Fogh lov at være generalsekretær for Nato mod, at Danmark til gengæld "klargjorde de juridiske krav til at lukke Roj TV". Noget af en offentlig hemmelighed - gaaaaab - men ikke helt i tråd med den ukrænkelige ytringsfrihed eller adskillelsen mellem den udøvende og dømmende magt.\nVi små skal blot tænke på, at det gavner vores nations interesser, når vores ledere knytter bånd til hinanden ved at love at bryde love på den ene eller den anden måde; ergo er det landsforræderi at undergrave deres gode netværk ved ligefrem at afsløre for os, hvor korrupt det foregår.\nEtiketter: Danmark, kurdere, medier, NATO, Tyrkiet\nFor at betale de irske bankers gæld til andre europæiske banker skal Irland tage fra sin offentlige pensionsopsparing.\nNationalismen står over for en heftig genkomst. Men det er åbenbart den eneste vej til solidaritet?\n- hr k - tirsdag, november 30, 2010 0 kommentarer Links til dette indlæg\nEtiketter: EU, Irland, nationalisme, økonomi\nDe sidste par måneder har Nato brugt på at forhandle fred med en svindler, der fik en masse penge ud af at udgive sig for at være talsmand for talibanerne.\nAlle, der får en bombe i hovedet fra flere kilometers højde, er talibanere.\n- hr k - lørdag, november 27, 2010 0 kommentarer Links til dette indlæg\nEtiketter: Afghanistan, træt sarkasme\nKan ikke få den her ud af hjernen.\n- hr k - fredag, november 26, 2010 0 kommentarer Links til dette indlæg\nDe Sjældne Jordarter igen igen...\nChina has come under pressure for its refusal to budge on some of its questionable practices, such as maintaining a currency peg at an artificially low level relative to that of many of its major trade partners. China’s latest trial balloon is that it want to trade some free passes on this front for easier access to so called rare earths, on which is has a stranglehold.\nA shortage of raw materials has become a systemic risk for the global economy, the European Union trade chief Karel De Gucht said. (...) To lessen Europe's dependence on foreign raw materials the EU should reopen existing mines and back rare earth operations in Greenland, a landmass that could harbour as much as 25 percent of the world's rare earth supplies, he said.\nDen større pointe er ikke, at vi bør hade Kina for at opføre sig bøllet. Vi gør det samme, eller gjorde engang, før vi mere eller mindre holdt op med at tænke som nationer og i stedet internaliserede en økonomisk liberalisme, som reelt er en klasseklamp: rige mod ros. Et Vesten, hvor den formuende klasse har allieret sig på tværs af landegrænser, som socialisterne engang før 1. Verdenskrig drømte at arbejderklassen ville, og som arbejder hårdt på at nedbryde meningen med nationer og ledelse. Det kaldes globalisering, og det betyder lavere selskabsskatter, skattely og redningspakker til obligationsejere og aktieholdere. Se det her igen - det kaldes en fælles interesse på tværs af grænser:\nHvis der er et "vi", så er vi dumme, og Kina kloge. Der er ingen grund til at kalde Kina øgenavne; vi kan kun skyde skylden på os selv for at danse rundt som idioter om guldkalven og stemme på de politikere, vi gør. Lektien er, at dem med magt knepper dem uden magt. Det er fint; sådan er det. Vi kneppede Irak, de kunne bare have været stærkere. Hvis man har magt, så kan man være venner, men hvis man er en dørmåtte, vil folk også behandle én derefter. Det er derfor jeg er noget venstreorienteret efterhånden, for penge er magt, og det bliver man bare nødt til at tage hensyn til. Ellers bliver man kneppet af rige mennesker. Man kan bare se på hvordan Kinas fabriksejere behandler deres arbejdere.\n- hr k - fredag, november 26, 2010 3 kommentarer Links til dette indlæg\nEtiketter: frimarkedsfundamentalister, politik, sinofobi, økonomi\nIrlænderne flygter fra arbejdsløsheden i Irland, men kun til andre engelsk-talende lande.\nOg det er kort og godt derfor euroen ikke giver mening. Hvis man skal have fælles valuta, skal arbejdskraften bevæge sig derhen, hvor der er arbejde. Men det gør vi ikke i EU, fordi vi ff ikke taler samme sprog. Det er derfor der er så stor forskel internt mellem eurolandene, fordi konkurrenceevnen ellers ville bedres ved handelsbalancens indvirken på valutaniveauet. Det kan ikke ske pga. euroen.\n- hr k - onsdag, november 24, 2010 0 kommentarer Links til dette indlæg\nEtiketter: EU, euro, Irland, politik, økonomi\nDen seneste populisme fra DF, svar herpå fra Bertel Haarder:\n»Er patienten akut syg, og kræves der øjeblikkelig indsats, er sygehuset forpligtet til at tilbyde behandling ved en anden sundhedsperson, også i det tilfælde, hvor patientens afvisning ikke er rimeligt begrundet. Er det ikke muligt at tilbyde behandling ved en anden sundhedsperson, og fastholder patienten sin afvisning, må patienten tilbydes akut viderevisitering til et andet sygehus«.\n»Efter min opfattelse er den omstændighed, at en sundhedsperson bærer en hijab, ikke en rimelig begrundelse for at afvise behandling. Sygehuset er derfor ikke forpligtet til at ændre sin arbejdstilrettelæggelse i et sådant tilfælde, medmindre der er tale om akut sygdom, der kræver øjeblikkelig indsats. Derimod har patienten ret til at blive tilbudt henvisning til et andet sygehus efter reglerne om frit sygehusvalg«.\nTørklædet er jo kun et muslimsk symbol, og man kan godt være muslim (og kvinde) uden at bære tørklæde. Hvis man ikke vil behandles af muslimsk sundhedspersonale, så er løsningen, at alle muslimer får syet en halvmåne på tøjet, så man let kan vælge dem fra. Vi skal jo have en gennemsigtigt offentligt system, og folk skal have mulighed for at se hvad der foregår.\nDer kan jo være mange grunde til, at man ikke vil behandles af en særlig gruppe, så man bør ikke stoppe ved muslimer. Homoseksuelt sundhedspersonale kunne f.eks. få syet en lyserød trekant på tøjet (alternativt et regnbueflag, hvis de er af mere amerikansk sindelag). Der er også mange muslimer, som sikkert ikke vil behandles af jøder, så jøderne kan få en David-stjerne syet på tøjet.\nMan bør faktisk lave en liste over de forskellige grupper, som folk evt. ikke vil røres ved: Ateister, kristne, DF'ere, ikke-muslimer, hvide, etc. Så kan man få alle symboler på tøjet - det er service!\nOk, to ting i tillæg til denne Godwin:\nDF er langt ud over det punkt, hvor de skader integrationen mere end de hjælper.\nLoven om frit sygehusvalg giver patienter ret til at diskriminere, udover at det spilder en masse penge, når der skal findes nyt personale, og folk skal flyttes fra det ene til det andet sted.\nDet sidste kunne man gøre noget ved.\n- hr k - søndag, november 21, 2010 0 kommentarer Links til dette indlæg\nEtiketter: civilisationskrigere, Danmark, lov og orden, politik, rettigheder, sundhed\nNoget om en dansk milliardær på indkøb, om man slipper for topskat, og så en overskrift, som uden at vide det fanger en historisk parallel til de absurditeter, irlændere skal udsættes for, fordi bankerne og pensionskasserne for alt i verden ikke må realisere tab på lån, fordi det ville være en ny Lehman.\n- hr k - fredag, november 19, 2010 0 kommentarer Links til dette indlæg\n- hr k - onsdag, november 17, 2010 0 kommentarer Links til dette indlæg\nNåmen regeringen faldt ikke. Havde ellers glædet mig til valg. Noget af et comeback til KD. Hvad havde LA gang i? Må være sikre på genvalg, ellers havde de ikke skredet. Udefinerede stramninger sætter S og SFs udefinerede stramningspolitik under pres. Rører ikke ved Metock allivel.\n- hr k - onsdag, november 17, 2010 2 kommentarer Links til dette indlæg\nEtiketter: Danmark, duh, politik\nFinanslovsforhandlingerne er de vigtigste forhandlinger, som regeringen og folketinget har. Det bør derfor bemærkes, at FL2011 nu afhænger af et enkelt løsgående missil mandat. Et!\nEllers vælter regeringen.\n- hr k - søndag, november 07, 2010 0 kommentarer Links til dette indlæg\n- hr k - lørdag, november 06, 2010 0 kommentarer Links til dette indlæg\nJeg lavede udkastet til sidste indlæg på en iPad. Til mit forsvar må jeg sige, at den er dejlig at have med på toget, og den går nok alligevel i stykker om to år, hvor der så er et kopiprodukt, som Ekstra Bladet kan lave apps med nøgne damer til.\n- hr k - torsdag, november 04, 2010 0 kommentarer Links til dette indlæg\nÅbenlyst men overset er, at baggrunden for finanskrisen er tilbedelsen af penge. Man har i de sidste årtier set outsourcing af produktion til Fjernøsten mv., mens finanssektoren her i Vesten er vokset ud over alle grænser og produktionsapparatet faldet tilsvarende.\nFinans drejer sig om penge, mens produktion drejer sig om at lave ting. Med højredrejningen af samfundsværdierne er man gået fra det sidste til det første. Dikotomien mellem højre og venstre har bund i opfattelsen af, hvad økonomien egentlig er for en størrelse: Penge eller ting. Marxismen og dens arvinger ignorerede - så godt som det kunne lade sig gøre - spørgsmålet om penge. Det var en meget materialistisk isme, hvor produktionen af ting var alt, fordi ting var det, der havde værdi.\nNu er pendulet svunget i den anden retning: Dereguleringen af finans og lavere og lavere diskontorenter, så vi får flere og flere penge pá flere og flere sjove måder. Derfor har vi den situation, vi har nu: Masser af penge, men mindre og mindre arbejde, hvor vi laver ting. Tingene laver de i Kina, Tyskland, Vietnam, Malaysia, Indonesien, etc. Og vi køber tingene med de penge, vi laver. Problemet er, at den model er ved at gå i stykker, fordi penge i sig selv ikke har nogen værdi, det er kun et symbol på værdi, og det er dem, der laver ting, efterhånden ved at finde ud af.\nDet er mere end bare udhulingen af vores produktionsbase; det er værdier, der står bag finanskrisen og ubalancen i verdenshandelen. Det kan være en af de ting, som er så åbenlyse, at ingen gider sige det. Hermed sagt.\nEtiketter: ideologi, politik, økonomi\nDet underlige er, at politologerne har fastslået, igen og igen, at økonomien udgør noget nær 80 procent af et valgs udfald, og at politikere plus påhæng fuldt og fast tror på, at det hele drejer sig om kommunikation og skandaler, fordi de ser sig blinde på store men kortvarige udsving i gallupundersøgelserne.\nDa Irans styre prøvede at fjerne statsstøtten til benzinpriserne, så kom folk på gaden - for alvor. Så det blev ikke til noget alligevel. Jeg følger ikke så meget med i iransk indenrigspolitik, men den lagde jeg mærke til.\n- hr k - onsdag, november 03, 2010 0 kommentarer Links til dette indlæg\nVærste. Blogmåned. Nogensinde.\nMin blog-fu har været svag denne måned. Har haft meget travlt.\n- hr k - lørdag, oktober 30, 2010 0 kommentarer Links til dette indlæg\nHa ha, iboende selvmodsigelser\nPga. det frie markeds mange finansielle instrumenter ved man nu ikke, hvem der egentlig ejer alle de amerikanske boliger, hvis beboere er gået konkurs.\nThe issues are securitization, modernization and a whole lot of cut corners. Real estate law requires real paper transfer of documents and titles, and a lot of the system went electronic without much regard to that persnickety rule.\nOg så fremdeles. Ejendomsrettigheder er ellers en af grundstenene i kapitalismen.\nEconomics textbooks may discuss incentives to invest, but they seldom, if ever, make clear the assumption that a person investing in property would have some confidence that he could continue to own the property. That assumption turns out to be pivotal to economic development.\nJeg ved ikke hvad det frie finansmarkeds undergravning af kapitalismens hus har af konsekvenser for de økonomiske teorier, men ud over at pege fingre ad ideologiske selvmodsigelser er det her også noget, som vi virkelig bør undgå. Kapitalens frie bevægelse har det svært sammen med ejendomsrettigheder, når man tager aktiver som boliger og aktier og deler ejerskabet op i det uendelige, og det er i sig selv grund nok til at begrænse securitisering, eller hvordan man nu oversætter det fancy angelsaksiske ord.\n- hr k - onsdag, oktober 13, 2010 0 kommentarer Links til dette indlæg\nEtiketter: politik, rettigheder, USA, økonomi\nOmrådet mellem Eufrates og Tigris er et af civilisationens arnesteder. Det kaldes Mesopotamien, 'landet mellem de to floder'. Det rigelige ferskvand skabte grobunden for menneskemasserne i marsken. Men de sidste tre år har der været tørke i de irakiske områder, bl.a. fordi Tyrkiet, Syrien og Iran har bygget dæmninger længere nordpå.\nAf alle Iraks ulykker er denne nok den mest oversete i forhold til omfanget. Det virker absurd, at valget af den næste statsminister diskuteres så intenst, mens få nævner, at grundlaget for nationen er ved at tørre ud. Hvis det fortsætter, vil det være dødsstødet for staten, og måske også for befolkningen. Det magtpolitisk logiske ville være, at Irak blev slugt af dem, der kan skrue op og ned for sluserne, men mennesket er ikke udelukkende drevet af den slags logik.\n- hr k - lørdag, juli 24, 2010 0 kommentarer Links til dette indlæg\nEtiketter: Irak, miljø, politik\nDet er meget farligt, når Glenn Beck fortæller sine seere, at den amerikanske regering vil behandle dem som muslimer.\n- hr k - onsdag, juli 21, 2010 0 kommentarer Links til dette indlæg\nEtiketter: civilisationskrigere, Islam, politik, USA\nSom del i min stædige propaganda for atomkraft linker jeg hermed til et indlæg på The Oil Drum om små atomkraftværker.\n(...) Though the "economy of scale" did not work for the first nuclear age, there is some evidence that a different economic rule did apply. That rule is what is often referred to as the experience curve. According to several detailed studies, it appears that when similar plants were built by the same organization, the follow-on plants cost less to build. According to a RAND Corporation study, "a doubling in the number of reactors [built by an architect-engineer] results in a 5 percent reduction in both construction time and capital cost."\nMan siger, at større kraftværker er bedre. Men eksemplerne fra de forskellige megaprojekter rundt omkring viser, at de tit går langt over budgettet og tidsplanen, fordi de er svære at lave. Det kan godt være, at det fra en ideel model af et energinet er bedst med et par kæmpekraftværker i nærheden af de største byer. Men i praksis er det meget dyrt, og virksomheder har for længe siden lært lektien om gevinsterne ved masseproduktion.\nDer er også en anden faktor: Hvis atomkraftværker gøres mindre, så vil folk nok ikke være så bange for dem. Jo større vindmøllerne bliver, jo mere upopulære bliver de.\n- hr k - onsdag, juli 21, 2010 2 kommentarer Links til dette indlæg\nEtiketter: atomkraft, energi, økonomi\n- hr k - onsdag, juli 14, 2010 0 kommentarer Links til dette indlæg\nHvorfor er det givet, at justitsministeren vælges fra regeringspartierne? Hvis justitsministeren er med i et parti, er der så ikke en interessekonflikt ved implementering af love i alle spørgsmål, som er politiske? Loven bør jo netop være uafhængig af politiske hensyn - det er helt grundlæggende - og det er svært at forestille sig, at et partimedlem ikke tænker på eget parti. I mine øjne er det vigtigere, at Justitsministeriet er politisk uafhængigt, end at Nationalbanken er. Kunne man forestille sig, at en aktiv politiker blev nationalbankdirektør? Vi skal vist helt tilbage til trediverne for at finde et eksempel.\nEtiketter: Danmark, lov og orden, politik, økonomi\nEn regel i økonomi er, at jo rigere man er, jo mindre del af ens indkomst går til forbrug. Det er fordi der simpelthen ikke er nok skidt at bruge pengene på, når man er møgrig. Man foretrækker i stedet trygheden ved at investere og spare op og måske glæden ved at tjene flere penge. Da forbrug driver produktionen, giver det god mening for samfundet at beskatte de rige tungere end de fattige, fordi man ved overførslen af penge til fattigfolk, der garanteret vil bruge pengene på fornødenheder og alkohol, øger forbruget og dermed produktion, vækst og arbejdspladser.\nDer er selvfølgelig grænser: Det skal kunne betale sig at arbejde frem for ikke at arbejde, og det skal kunne betale sig at blive rig - dvs. ikke at blive straffet for gode investeringer og evt. hårdt arbejde.\nI gode gamle dage var der ingen arbejdsløshed (der var altid hæren, som ikke kunne få nok af unge, rastløse mænd). Efterhånden, og særligt med oliekriserne, blev arbejdsløshed til en permanent tilstedeværelse og ses efterhånden som en nødvendighed for at holde lønningerne nede; for ellers ville man miste konkurrencedygtighed og dermed arbejdspladser. Go figure.\nEn anden regel er, at der ikke er grænser for arbejdspladser. Man kan ikke skabe mere arbejde ved f.eks. at begrænse arbejdstiden, og man vil altid kunne skabe forbrug ved at underholde eller divertere andre på en eller anden måde. Dem, der vil øge arbejdsudbuddet ved at begrænse den enkelte arbejders produktivitet er som maskinstormere, der engang ville ødelægge symaskinerne, fordi de tog arbejdet fra syerskerne. De tog fejl; der var også andre ting at lave.\nJeg tænker bare den tanke, når jeg ser hvordan selv det lønpressede Tyskland har meget svært ved at holde arbejdsløsheden nede, om der ikke er noget om det alligevel - fordi produktiviteten efterhånden er steget så meget. Hvad hvis vi alle er "rige" - dvs. der er grænser for, hvor mange og hvor store ting vi vil købe, og vi i stedet sætter pengene i investeringer og aktiver, som f.eks. ejendom? Hvis der er grænser for forbrug i forhold til produktivitet, så er der vel også grænser for arbejdspladser i forhold til befolkning?\nOg: Japans kronisk dårlige økonomi kan ses som et problem, der kommer af den aldrende befolkning og de ældres typiske sparsommelighed.\n- hr k - tirsdag, juli 13, 2010 0 kommentarer Links til dette indlæg\nFandt en engelsk blog af en hollænder, som er mest om Serbien/Kosova og faktisk meget god og anbefalelsesværdigmæssig.\nEtiketter: internet, Kosovo\nFor at glæde en, der var barn i firserne, bør USA og USSR Rusland bytte spioner ved Glienecke-broen som i gamle dage. Det kan så være et medieoptrin, og spionerne skal have trenchcoats på, og når de passerer hinanden på midten, nikker de kort, mens kameraerne skyder løs. Bagefter kan folk give hinanden hånden, og en ambassadør kan holde en tale om, hvor fornuftige alle var dengang jeg var lille, for sådan virkede det dengang jeg var lille.\n- hr k - torsdag, juli 08, 2010 0 kommentarer Links til dette indlæg\nOm privatskoler i Danmark: Man skal være dum, hvis man ikke tager mod et ubetinget tilbud fra staten om at betale 3/4 af udgiften for, at éns børn vokser op i en skole på den rigtige side af brugerbetalingsskellet. Fra Cevea:\nHerhjemme dækker statstilskuddet til privatskolerne i gennemsnit 75 pct. af den normale udgift, som folkeskolen bruger pr. elev. Resten finansieres primært af forældrenes skolepenge. Af uransagelige historiske og ganske tilfældige årsager er vi landet på de 75 pct. Den statslige finansiering betyder, at skattekronerne fra den ufaglærte arbejder i Randers ikke alene går til at finansiere hans egen datters skolegang, men også bidrager til, at direktøren fra Strandvejen kan sende sin søn billigt på Bernadotteskolen i Hellerup. Den nuværende ordning er med andre ord en omvendt Robin Hood, hvor statens penge bliver omfordelt fra landets fattigste til landets rigeste.\nPolitikerne er ikke dumme, når det drejer sig om egen tarv, men normaliseringen gennem de seneste tiders medieeksponering kan gøre det lige så folkeligt et rigmandseje som golf, og det er kurs mod klassesamfundet.\nHitlerjugend holder ikke ferie\nDen, der ikke stemmer ved kommunevalg, er nazist.\nEtiketter: civilisationskrigere, Danmark, duh, politik\n- hr k - mandag, juli 05, 2010 0 kommentarer Links til dette indlæg\n- hr k - torsdag, juli 01, 2010 0 kommentarer Links til dette indlæg\nDagens tanke, fra Juan Cole\nLinkie til Juan Cole:\nThis ‘two-party epistemology’ in the US (as I called it early in the Iraq War) produces odd outcomes, such as that 60% of Republicans think it is more important to win the war than to end it, but they don’t like Obama’s efforts to do just that. Whereas most Democrats want out, the opposite of Obama’s policy of escalation–but a super-majority of Democrats thinks Obama is doing a dandy job in running the war. This odd set of contradictory attitudes is what allows the war to go marching vigorously on. Democrats do not wish to undermine their own president, who is committed to prosecuting the war, and while Republicans don’t like Obama, they support the war effort.\nDer er også noget om overdreven personfokusering her. Dette, og meget andet, er formuleret som en holdning til Obama. Men han fører selv i den grad en politik, der leder efter midten. Eskalering i Afghanistan er det, amerikanerne stemte på, fordi det var det, de gik ind for.\n- hr k - tirsdag, juni 29, 2010 3 kommentarer Links til dette indlæg\nKommentar til Citizen, fordi han af tekniske årsager ikke har ytringsfrihed på sin blog:\nKritikken hagler ned over NATO's øverstbefalende i Afghanistan, den amerikanske general Stanley McChrystal, som har været lige lovlig åbenmundet i et interview med magasinet Rolling Stone.\nMcChrystal skal fyres sort på hvidt, længere er den ikke. Om han har forbrudt sig så groft mod USAs Uniform Code of Military Justice, at han skal pensioneres med en grad, der ligger under den rang af 3-stjernet general, han er berettiget til, hvis han får en “honorable discharge”, må en krigsret tage stilling til.\nDet ville være de civiles mytteri mod militæret, og så tror jeg vi har en oplagt republikansk præsidentkandidat om to år, specielt fordi Afghanistan stadig går dårligt, og det var fordi Obama fyrede MacArthur...\n...af den grund vil Obama måske beholde ham\n- hr k - tirsdag, juni 22, 2010 5 kommentarer Links til dette indlæg\nEtiketter: Afghanistan, lov og orden, politik, USA\n»Det, vi diskuterer, er jo reglerne om vækst- og stabilitetspagten, som gælder alle EU-lande«, siger Lars Løkke Rasmussen.\nNej...det er ikke rigtigt. Der er faktisk en del EU-lande, det ikke gælder for. Som f.eks. Sverige, der med vilje ikke lever op til kriterierne i Maastricht-traktaten, og så gælds det ikke.\nSweden does not use the euro as its currency and has no plans to replace the krona, but in accordance with the 1994 Treaty of Accession it has to do so once it meets the necessary conditions. However, as being part of ERM II is a required criterion and joining ERM II is voluntary, Sweden has so far used this as a de facto opt out.\nMen det vigtige er, at folkeafstemninger er noget skidt.\n- hr k - torsdag, juni 17, 2010 0 kommentarer Links til dette indlæg\nDet her skal der til\nMan skal have haft hovedet i vridemaskinen, før man gør noget ved det.\nUdført på ryggen af finanskrisens forbrydelser frimarkedsetik, som byder firmaer og regeringer at holde kortene tæt på kroppen. Asymmetrisk information, og også i politik.\nSådan en lov burde vi også have. Men så ville det hæmme vores evner til at slå brune muslimer ihjel, fordi vi er nogle slapsvanse, der ikke kan tåle sandheden om os selv og de røvhuller, vi stemmer på verdens brutalitet.\nJeg har også svært ved at se, hvordan denne lovgivning kan holde til et medlemskab af EU. FU EU.\nHvordan forholder Trykkefrihedsselskabet sig egentlig til Frank Grevil mv.?\nEtiketter: EU, Island, korruption, lov og orden, politik, rettigheder\nArbejdere mod kommunister\nEt eller andet sker der i Kina.\nLabour protests that have forced shutdowns at overseas-owned factories in China have spread beyond the country’s southern industrial heartland, posing a dangerous new challenge for Beijing. (...)\nThere is no evidence that workers at different factories are co-ordinating their activities but the success of a strike at the transmission operations of Honda, the Japanese carmaker, has emboldened workers by demonstrating that mass action can yield results.\nEuroens fald vil ramme dem hårdt, tror jeg. Måske en god lejlighed for partiet til at få styr på arbejderne igen.\n- hr k - torsdag, juni 10, 2010 0 kommentarer Links til dette indlæg\nVores banksystem er ikke kommet i orden, og nu skærer vi ned. Den positive nyhed er euroens fald, der vil sætte gang i produktionen, omend først efter et lille stykke tid. Jeg går ud fra, at man vil fortolke dette som et tegn på, at nedskæringerne virker.\n- hr k - onsdag, juni 09, 2010 0 kommentarer Links til dette indlæg\nKommunernes vanvittige overforbrug\nVi slipper aldrig for at høre om, hvor dårlige kommunerne er til at styre deres økonomi. Det vil sige, at det offentlige vælter sig i unødvendigt overforbrug. De sidder og mæsker sig på skatteydernes regning, er historien. Sådan er det jo i det offentlige! Det glæder mig derfor for en gangs skyld at se en artikel i medierne om, hvordan politik rent faktisk påvirker det offentliges forbrug.\nBørn med ADHD, anbragte unge, voksne med handicap eller psykiske lidelser samt borgere med andre særlige behov efter sociallovgivningen lægger nu beslag på hele 21 pct. af kommunernes økonomi.\nDermed koster det såkaldt ”specialiserede socialområde” mere, end det koster at drive hele folkeskolen eller hele ældreplejen i Danmark.\nStigningen har stået på i flere år. Alene inden for de seneste to år er udgifterne til udsatte børn og unge steget med 12 pct. og til skolernes specialundervisning med 21 pct. Men nu skal det stoppes, fastslår formanden for KL, Jan Trøjborg (S). (...)\nHan gav torsdag finansminister Claus Hjort Frederiksen (V) et katalog med eksempler på, at kommunerne gang på gang har tabt sager ved sociale ankenævn, når borgere med særlige behov har forlangt de bedste botilbud, daglig taxakørsel eller hjælpemidler til handicappede.\n»Det ser ud til, at man i sin tid lavede loven, så den skulle passe til de svageste handicappede. Men nu kræver en masse andre grupper, der ikke er så svage, at blive behandlet efter samme regler,« siger Trøjborg.\nDet viser sig, at når politikere vedtager en lov om bedre kommunale ydelser, at det rent faktisk koster penge for kommunerne at leve op til loven, selv om embedsapparatet ikke selv bestemmer, hvor god ydelsen skal være. Det er altså ikke et spørgsmål om, at kommunerne ikke kan styre forbruget, men at deres forbrug følger politikeres ønsker. Og sådan skal det da også være. Jeg er bare træt af at høre på højrefløjens pis.\n- hr k - søndag, juni 06, 2010 0 kommentarer Links til dette indlæg\nEn fordomsfuld tanke: Når jeg ser på folks lækre tøj og det, der sker - og særligt det, der ikke sker - siger det mig, at vi er mere og mere som italienere. Vi vil egentlig kun nyde livet og gå i godt tøj, og så skidt med tortur, overvågning og korruption.\nMere sympatisk sagt:\n- hr k - lørdag, juni 05, 2010 0 kommentarer Links til dette indlæg\nEtiketter: identitet, italisering, politik, tortur\nDer er et pro-Israel argument, som jeg kan lade som om jeg ikke forstår: At Israel bliver behandlet uretfærdigt af verden, fordi de bliver kritiseret for ting, som andre lande ikke bliver kritiseret for.\nDer er ikke noget af det, som Israel gør, som ikke også sker i andre lande som Rusland, Nordkorea eller USA. Alligevel bliver Israel, og kun Israel, ved navns nævnelse anklaget af FN-komiteer for den ene og den anden forbrydelse. Derfor er det hykleri og/eller anti-semitisme at skrige op om Israel, så snart de kilder sin næse eller rører en storetå. Der var jo ingen, der brokkede sig over Sri Lankas massakre af tamiler.\nHvordan kommer man frem til, at det betyder, at Israel skal støttes? Hvorfor skal man støtte aktioner, som man implicit mener er forkerte, hvis andre udfører dem?\nJo...hvis man ikke mener, at aktionerne er forkerte, men del af en uværgelig stammekrig, hvor man ikke kan tillade sig at være blødsøden.\nOg jeg kan spille hård og sige, at det ville være mig det samme, hvis det ikke var fordi, at jeg og mine medmennesker ikke kan vælge at sætte sig uden for krigen. Det er naivt at tro andet. Det særlige ved Israel/Palæstina er netop, at folk over hele verden vælger side i konflikten. Så derfor er det rigtige at modsætte sig det forkerte, for min og mit eget lands skyld.\nEtiketter: Gaza, Israel, magt og vold, politik\nGiv den usynlige hånd en hjælpende hånd\nLæst og noteret:\nOmkring 1 mio. danskere har nu sundhedsforsikringer, og selskaberne lægger ikke skjul på, at den store tilslutning gør dem i stand til at presse prisen.\nIfølge direktør i Topdanmark Jan Hoffmann er det ikke ualmindeligt med rabatter på omkring 20 pct. i forhold til hospitalernes listepriser.\n»Mange privathospitaler har overkapacitet, og da vi nu betaler dem op imod 150 mio. kr. for at behandle vores kunder om året, kan vi opnå klækkelige storkundeaftaler,« siger Jan Hoffmann.\nSå hvorfor kan den danske stat, med sine omkring 5,7 mio. medlemmer, ikke opnå endnu bedre storkundeaftaler og presse prisen lige så meget eller endda mere? Måske visse privatiseringsfetishister bare vil have det på denne måde: Langsomt og dybt.\n...nyd også denne:\nPrivathospitalerne er under massivt pres for at give forsikringsselskabernes rabatter på op imod 20 pct. Alligevel må danskerne forberede sig på yderligere præmiechok.\nSundhedsforsikringer er blevet så stort et hit, at forsikringsselskabernes udgifter til dem er blevet fordoblet til nu op imod 1,5 mia. kr. på bare to år.\nJeg går ud fra, at indtægterne er steget lige så meget som udgifterne, eller måske mere! Når nu de er så dygtige.\nMan burde vel købe aktier i det her skidt.\n- hr k - torsdag, juni 03, 2010 0 kommentarer Links til dette indlæg\nEt respekt-aspekt af Israels, uh, aktion mod nødhjælpsaktivistterroristflåden er, at USA mere og mere ligner den viljeløse tøffelhelt i ægteskabet med striglen Israel. Jamen vent nu, siger de, og skynder sig alligevel. Og det får man ikke respekt for. USAs faldende diplomatiske indflydelse er blandt andet, fordi man er holdt op med at tage dem alvorligt. Det er også den neokonservative doktrin om udenrigspolitik; at alting drejer sig om vilje, dominans og underkastelse. Moralsk logik og rationalitet har dog også noget at sige.\n- hr k - tirsdag, juni 01, 2010 0 kommentarer Links til dette indlæg\nVores diskurs om makroøkonomi er dum. Fra EPN:\nI et interview med den franske tv-station Canal Plus siger den franske økonomiminister Francois Baroin ifølge the Independent, at en fastholdelse af Frankrigs kreditværdighed bliver anstrengende uden hårde budgetmæssige beslutninger. (...)\nSpanien blev fredag i sidste uge nedgraderet fra AAA til AA+ på grund af landets budgetunderskud på 9,3 pct.\nDen franske minister fastslår, at de tre A'er er altafgørende for landet, at gælden skal og må nedbringes så landets økonomiske tilstand ikke står og falder med markederne.\nNej. Fitch nedvurderede Spanien pga. nedskæringerne. Fra the Telegraph:\nThe agency has not downgraded Spain for lack of austerity. Its implicit conclusion is that the policy of 1930s wage cuts - or "internal devaluations" - being imposed on southern Europe's humiliated states as a quid pro quo for the EU shield is itself part of the problem. Ultra-austerity will bleed the economy, shrivel tax revenues and fail to close deficit anyway. "Fitch believes the risk that economic growth will fall short of the government's projections," it said.\nVia naked capitalism, som er deprimerende læsning i øjeblikket. Spanien har 20% arbejdsløshed, og det er med vækstpakker og før nedskæringer. Det er en regulær depression, og værre end Spanien nogensinde har oplevet det før. Det bliver ikke bedre, før de træder ud af euroen, og det kræver optøjer.\n- hr k - tirsdag, juni 01, 2010 1 kommentarer Links til dette indlæg\nChina Hand har dækket de diplomatiske forviklinger om Iran storartet. Læs endelig. Det ser fuldstændigt forvirret ud, og jeg håber meget på, at nogen har et mål i sigte. Der er umiddelbart to modeller:\n1. USA havde gang i noget, der ville føre til, at Israel ville medvirke ved Ikkespredningstraktatens årlige statuskonference og måske sige noget om sine atomvåben, fordi Obama gerne vil have en atomvåbenfri verden / hul på bylden. Sanktioner mod Iran var en del af handlen, og Brasilien-Tyrkiet-Iran-aftalen kom i vejen.\n2. USA ser kun Iran gennem Israels prisme: Iran kan man ikke stole på, og man skal sætte hårdt igen mod forsinkelsestaktik. Inden længe giver de sig, og hvis ikke...\nIngen af modellerne indgyder tillid. De udelukker ikke nødvendigvis hinanden.\n- hr k - fredag, maj 21, 2010 0 kommentarer Links til dette indlæg\nEtiketter: atomvåben, Iran, Israel, politik, Tyrkiet, USA\nKan palmer blive så store i Afghanistan? Og er æsler ikke noget mere udbredte end kameler?\nÅbenbart ja. Jeg ved stadig ikke med den kamel.\nUanset hvordan det gik for sig, så betyder USAs afvisning af atomberigelsesaftalen mellem Brasilien, Tyrkiet og Iran med henvisning til en netop færdiggjort aftale i Sikkerhedsrådet om nye sanktioner, at disse nye sanktioner får svært ved at slå igennem i Tyrkiet. Og det er jo et ret vigtigt land i det henseende.\nEt eller andet er koordineret helt galt her. Men måske kan sådan noget ikke koordineres længere, i denne multipolære verden.\n- hr k - torsdag, maj 20, 2010 0 kommentarer Links til dette indlæg\nEtiketter: atomvåben, Iran, politik, Tyrkiet\nMissilforsvar er og bliver et gigantisk spild af penge.\nUS missile defense plans are based on "technical myths" and interceptors have mostly failed to knock out incoming warheads in military tests, a new study argues.\nTwo American scientists reviewed 10 tests of the SM-3 "kill vehicle," designed to take out ballistic missiles, and concluded that the interceptor succeeded in directly hitting mock warheads in only one or two cases.\nDet er sjovt, at det svindelnummer alligevel har så stor politisk betydning. Forhåbentligt får det ikke nogen til at føle sig usårlige.\nEn kritik af forskning som middel til bedre konkur...


Published 21. februar 2019 · Updated 26. februar 2019\nVi har alle en daglig og fast rutine præget hverdag, som vi gerne læner os op af for at få hverdagen til at fungere. Denne rutine kan blive trættende, men samtidig er den ikke til at undvære. Hverdagen kan ikke fungere, hvis man ikke søger for at få handlet ind, få hentet børnene, få lejligheden eller huset rengjort og så videre. Der er mange daglige rutiner, og disse rutiner bliver en del af hverdagen, og derfor er det vigtigt, at man ikke kører træt i sine rutiner. For at undgå trættende rutiner, så bør man tage et afbræk fra dem, når det kan lade sig gøre, og dette kan gøres på flere forskellige måder.\nEn god måde at komme væk fra hverdagen på er ved at tage et weekendophold. På et kort weekendophold kommer man væk hjemmefra, og man kan derfor få tankerne væk fra de daglige rutiner, som man hver dag må arbejde med derhjemme. Et weekendophold kan købes i mange forskellige omfang og prisklasser, og hvis du ikke helt kan finde råd til dette, så er der gode muligheder for at låne pengetil at betale et kort weekendophold.\nSlap af fra dagligdagens stres\nEt weekendophold viser sig i mange tilfælde at være alle pengene værd, da de fleste får glæde og gavn af et afbræk fra hverdagen. Små oplevelser, som skiller sig ud fra hverdagen, kan give fornyet energi, og man kommer væk fra dagligdagens stres og jag. En weekend med god afslapning kan gavne din præstation i arbejdslivet, og du vil i mange tilfælde kunne finde mere overskud i din fritid. Derfor kan det godt betale sig at finde tid til at nyde tilværelsen, og de penge, man bruger på dette, er godt investeret.\nNext story Kom hurtigt i form med de 4 stilarter i svømning\nPrevious story Sådan belønner du dig selv


0 1075 28\nEkstra kanaler vises ikke\nSkiftede nogle ekstra kanaler ud D.22-11 og de vises ikke endnu. Hvorfor ? Har modtog en mail med kvittering fra Yousee samme dag at de havde registreret at de var skiftet. For 3 Mdr siden gjorde jeg det også og her gik der en extra mdr. før de virkede.\n0 1135 28\n0 9076 28\nI gamle dage var der ShowView på VHS'en. Her sørgede maskinen selv for at udskyde optagelsen, når den foregående udsendelse gik over tid, og/eller der var reklamer til at starte med. På samme måde fortsatte optagelsen til udsendelsen var slut, og ikke bare til det berammede tidspunkt. Det er mig e...\nHar alle fået de 3 Disney kanaler?\nHej, Har alle fået de 3 gratis Disney kanaler? Jeg har ikke fået dem endnu, men måske er det kun dem med Grund Pakken der får dem? Men Yousee skriver på deres Info kanal, at alle skulle få dem senest i dag...\n0 3375 27\n1 2384 27\nJer der har fået den nye boks til at virke. Der har været en del indlæg inde på f.eks. recordere.dk hvor brugere ikke synes billedet er så skarpt og godt som på den gamle boks / deres almindelige TV Hvad er jeres erfaringer ? Jeg synes selv efter jeg har justeret billedet på mit Samsung TV,...\n0 3644 27\nKan ikke udføre kanalsøgning med kort i tv??\nHar bestilt 3 ekstra kanaler og fået et kort, samt en kortlæser (da mit tv er 9 år gammel). Har sat kortet og kortlæser i tv og skal nu søge kanaler og bruge netværksid 111. Den finder igen og igen ingen kanaler......\nIntet antennesignal til grundpakken - bland selv-kanaler virker fint\nI forbindelse med et nyligt tilbud har jeg bestilt en tv-pakke fra Yousee - grundpakke+tvboks+bland selv 20. Abonnementet skulle træde i kraft d. 22 jan. - bestillingen er foregået over telefonen, hvor jeg fik at vide, at der senest d. 22 ville komme en tekniker ud og tænde for signalet i boksen ved...\n0 5461 26\nJeg nåede lige at se på skærmen, efter at Humax boksen genstartede,at der var kommet en ny opdatering her til aften og så forsvandt den. Jeg nåede altså ikke at klikke på info knappen..... Er der nogen der ved hvad der var for en opdatering der kom i dag ? Det gig rimelig hurtig, så tror ikke at det...\n0 592 25\nJeg har haft den gamle samsungboks med harddisk i en del år, og nu skiftet til den nye tv boks. Men jeg har virkelig ikke en ide om hvorfor kanaler ikke vises. Jeg kan ikke finde nogen af de kanaler jeg burde have - faktisk har jeg aldrig set de tyske kanaler og vil ikke komme til det, men hvor er...\n0 2385 25\n0 3781 25\nTv-kanalen TCM lukker i Norden Fra den 1. juni 2017 er det ikke længere muligt at se tv-kanalen TCM. Turner Broadcasting System, som ejer TCM, har besluttet at lukke kanalen i hele Norden. Hvad betyder lukningen af TCM? Medlemmer, som har TCM i tv-pakken, kan fremover ikke se kanalen. Derfor l...\n2 4113 25\n0 4974 25\nMeget mystisk, nu havde jeg ca 10 film fra Cmore First HD, den sagde harddisk størrelse 931 GB harddisk brugt 17,8%. Jeg programmerede yderligere TV2, DR1 og Kanal 5 hele aftenen og natten for at se, om den indregnede programmerede udsendelser i forbruget. Synes næsten 1/5 var lige lo...\n0 1350 24\n0 2506 24\nJeg har lige fået at vide fra support at fra næste uge engang kan vi få mere end een humax box i hjemmet. Er der andre der kan bekræfte dette, eller fylder de os bare med løgn som de plejer ? De lover jo hele tiden at ting kommer snart i en update , men det venter vi jo på i et par år endnu.\n0 31605 23\nSå blev det min tur til at få opgraderet den gamle Samsung TV boks, til den nye Humax boks. Jeg må sige at det var med stor forventning, da jeg tilsluttede den nye Humax boks. Jeg havde bevidst ventet grundet de mange Sw problemer / mangler, men mente at nu var tiden inde. For at det ikke kun skal...\n0 1323 23\n0 6361 23\n0 2622 23\nHej Jeg kan stadig bruge 143 hertz i frekvens hvornår skifter i ? Jeg har en digital boks som kan optage (tror Denver) på usb - den står stadig i indstillinger til 143 hertz, men i skrev engang i slukkede den frekvens 1 jan - kan det passe i ikke har gjort det endnu ? Og hvis ikke hvor kan man vide...\n0 1994 23


Kundehistorier: Gode råd og erfaringer med køb af sommerhus. Hele familiens sommerhus på Bornholm\nDa familien Lundvig voksede ud af deres sommerhus på Bornholm, ønskede de at bygge et nyt på klippeøen, der kunne opfylde alles behov.\n”Vi har flere bekendte, der har bygget med EBK HUSE. Det har de været meget glade for, og det har altid være sådan nogle pæne huse,” smiler Mette. Peter nikker og uddyber:\n”Når vi samtidig sammenlignede tilbuddet fra EBK HUSE med de andres, var det klart det mest fornuftige valg. Der er mange huse, der fremstår billigere, men det er de ikke i virkeligheden, fordi firmaerne ikke har taget højde for alt i tilbuddet. Hos EBK HUSE er alt meget gennemskueligt og uden uforudsete udgifter.”\n”Vi var fra starten fast besluttet på at leje huset ud for at dække en række af de faste udgifter. Samtidig rådgav byggerådgiver Jane Schødts os om, hvilken hustype der passede bedst til grunden, og hvor vi ville få mest for pengene. Hun er virkelig dygtig. Da vi købte grunden, var der skov over det hele. Men hun vidste lige, hvor og hvordan vi skulle placere huset – og det ligger simpelthen perfekt i dag,” siger Mette.\nUdlejningen af huset gør, at familien for eksempel har råd til havemand, den fulde tv-pakke og mange andre fornøjelser – også væk fra sommerhuset. ”Vi er selvfølgelig bevidste om, at der kommer slitage, men vi har udelukkende haft gode oplevelser og har også en forsikring via udlejningsbureauet (NOVASOL, red.). Det er rart, at de står for kontrol og indberetning, men også det praktiske - ikke mindst når vi bor på afstand.\nVi kan altid ringe til dem, og så kører de ud til huset. De tilbød selv at udskifte nogle udendørs madrasser på et tidspunkt, fordi de var slidte. Det er god service,” siger Peter.\nFamilien har taget nogle bevidste valg omkring inventar og interiør i forhold til udlejning. Kaffemaskine, støvsuger, dyner, puder, senge, bestik og glas har de prioriteret i god kvalitet for at opnå bedst mulig holdbarhed, men også glæde ved eget brug. ”Det skal ikke være som at spise på et cafeteria, bare fordi det er et udlejningshus. Det skal være som, vi godt kan lide det selv. Til gengæld har vi valgt nogle billige spisestuestole, da vi ved, at det er nogle, som folk tager med udenfor – og så betyder det ikke så meget at skulle skifte dem ud,” siger Peter.\nTryg byggefase trods den store afstand\nBekymringer har der i det hele taget ikke været nogen af i byggeprocessen. Tværtimod. ”Det har været en nem og tryg byggefase. Det betyder i særdeleshed meget, når man bor langt væk fra byggegrunden. Morten og Rasmus (montører, red.) var så gode og sendte billeder til os løbende. De var også meget forudseende og detaljeorienterede. De ringede for eksempel på et tidspunkt og spurgte ind til stolpefarven - det er deres fortjeneste, at den blev sort og harmonerer så fint med huset i dag. De ringede også for at høre, om de måtte udvide terrassearealet med yderligere to meter et sted, fordi det ville give bedre luft omkring varmepumpen. Det er vi så glade for nu. Det fungerer bare. Vi føler virkelig, at vi har haft en tæt relation med håndværkerne – selv på afstand,” siger Mette.\n”Vi genfinder altid hurtigt en ro, når vi er her – og det starter allerede, når vi kører fra færgen,” siger Peter. Mette smiler og siger: ”Ja, det er blevet sommerhuset, vi ikke vil hjem fra.”\nPeter og Mette


Aalborg vinder 2-1 efter skidt indsats af høgene\n16.10.2020 | Af: Andreas O. Hansen\nLucas Andersen scorede igen for høgene, men det enlige mål rakte ikke til en sejr. Foto: iShoot.dk\nFredag aften blev sæsonenes andet lokalopgør spillet mellem Frederikshavn White Hawks og Aalborg Pirates, og det var samtidig en kamp mellem tabellens nummer to og tre. Høgene havde hjemmebanefordel i Nordjyske Bank Arena, men leverede en rodet indsats, fuld af fejl, og det hele endte med en smal Aalborg sejr.\nMed kun 375 tilskuere på lægterne, og ingen adgang for Aalborgs fans, forsøgte de med alternativ støtte inden kampen. Derfor blev spillerbussen, fra Aalborg, mødt af rødklædte fans og en flagallé, da de rullede ind i Frederikshavn - et forsøg på at tænde deres mandskab, som ikke havde spillet kamp i 11 dage, og forsat var uden flere spillere - bland andet profilen Thomas Spelling.\nWhite Hawks derimod har haft fuldt program, og skøjtede på isen med fire sejre i streg. Desværre uden deres store profil, Alexandr Bumagin, som ifølge Kanal Frederikshavns oplysninger er albue-skadet. Det betød at Frederik Bjerrum rykkede op i førstekæden med Jesper Jensen og Justin Shugg.\nThomas Søndergaard, der måtte forlade kampen i tirsdags, grundet lykkelige omstændigheder på hjemmefronten, var dog med igen fredag aften.\nDet var Piraterne der indledte klart bedst, og fik lagt et tungt pres i høgenes zone over flere omgange. WH havde store vanskeligheder med bare at få pucken ud af zonen på gæsternes høje pres. Faktisk skulle vi helt ind midtvejs i perioden, før White Hawks fik sendt deres første afslutning på mål. Lucas Andersen fra distancen, efter Kristians Rubin havde ført pucken op.\nFå minutter senere var Justin Shug tæt på at snyde George Sørensen med en baghåndsafslutning - pucken lagde sig dog lige ved siden af ham i målfeltet. Kort efter var det den nybagte far, Thomas Søndergaard, der brændte en gigant chance, da han ikke fik løftet pucken over en liggende keeper i Aalborgs mål.\nStik imod spil og chancer, var det dog hjemmeholdet der kom foran med seks minutter igen. Lucas Andersen fangede pucken på blå linje, og fik drejet et par backer af sig, så han havde frit løb imod George Sørensen. Her satte han den sikkert i nettet med et håndledssvirp.\nAalborg var tæt på en udligning med fire minutter igen, da Mathias Seldrup var afdriblet, men en høge-stav fik forhindret afslutningen, som i stedet gik i sidenettet.\nWhite Hawks kunne have gjort det til 2-0 kort før pausen, men stolpen stod i vejen. 1-0 forblev stillingen derfor efter de første 20 minutter, som Aalborg startede klart bedst, men hvor høgene fik momentum efter et par store chancer og i sidste ende åbningsmålet. Skudstatistikken var helt lige med 7-7.\nAnden periode startede jævnbyrdig. Sebastian Brink og Jesper Jensen havde et par gode muligheder for hjemmeholdet, imens en fejl pasning af Brock Beukeboom i modsat ende, var tæt på at koste dyrt - Seldrup fik dog lukket af.\nEfter seks minutters spil var Frederik Bjerrum alene afsted imod George Sørensen, men sendte afslutningen forbi mål. Straks som pucken blev givet op igen, stod Mathias Mølgaard perfekt til en afslutning, som Sørensen fik parreret væk med skulderen.\nDer skete noget i begge ender, og forløbeligt fik spillerne lang snor af hoveddommerparret Michael Nielsen og Steffan Ørvad.\n11 minutter inde i anden periode gik den dog ikke længere. Mathias Mølgaard tog kampens første udvisning, og sendte Aalborg i powerplay.\nEfter et langt tungt pres blev høgene fanget i en udskiftning, og så stod tre man fri i WH-zonen, kun med Kristians Rubins til at forsvare, og det kræver mere end AHL-erfaring. Piraterne spillede ping-pong, og Mikkel Højbjerg kunne sætte den i helt åbent mål.\nHøgene fik ikke lov at spille fuldtallig længe, da Nikolaj Krag Christensen røg til afkøling - 2 + 10 minutter for checking from behind.\nI overtal fik Aalborg pucken i mål, men Mathias Seldrup appellerede for offeside i målfeltet, og dommerne tog video i brug - herefter valgte de at annullere målet.\nWhite Hawks kom dog straks i undertal igen, da Brock Beukeboom tog høgenes tredje udvisning indenfor fire minutter. En skidt aften fra Beukeboom med flere dårlig pasninger og beslutninger i egen zone.\nHoldkammeraterne overlevede et tungt pres i samtlige to undertals minutter, og Beukeboom kom faktisk på isen til en god chance, han sendte lige forbi mål.\nMed et minut igen fik hjemmeholdet også muligheden i overtal. En korrekt udvisning, for ulovlig blokering, sendte Emil Marcussen i straffeboksen. WH nåede dog ikke frem til meget, inden pausehornet lød. 1-1 stod der efter 18-10 til Aalborg i skudstatistik.\nEn ellers usynlig førstekæde fra WH startede tredje periode med to gode skift, som også førte til to gode chancer. Desværre hoppede pucken ikke høgenes vej, imens man sad med fornemmelsen af, at næste mål ville blive afgørende.\nDet faldt desværre til Aalborg efter otte minutter. Kirill Kabanov gik let forbi Mathias Mølgaard ved banden, og sendte pucken ind til en fri Pierre-Olivier Morin foran mål, som vippede den op i nettaget. 2-1 til gæsterne.\nWhite Hawks fik powerplay midtvejs, og en god mulighed for hurtig reducering. Aalborg havde dog alt for nemt ved at bryde høgenes overtalsspil, som ikke gav meget af sig.\nMed fire minutter igen kunne Kyle Hope have reduceret på en lille friløber, men sendte pucken langt op i nettet bag mål, og så kom aftenens dummeste udvisning.\nTidligere i perioden havde høgene fået advarsel for at skifte for sent, og med fire minutter igen, tog man på ny chancen, og gjorde fuldstændig det samme, og anden gang koster det. Korrekt udvisning til WH på et skidt tidspunkt.\nI første omgang blev undertallet neutraliseret, da Aalborg tog en udvisning, og det kunne have givet høgene et kort powerplay. Men elendighederne forsatte hos White Hawks. 6 mand på isen og ny udvisning med to minutter igen. To uacceptable fejl i så afgørende minutter - det må ikke ske.\nDermed blev chancen for en udligning ødelagt, og Aalborg kunne juble da slutfløjtet lød. 2-1 til piraterne, der overtog andenpladsen igen, efter en skidt indsats af White Hawks.\nTirsdag skal høgene forsøge at rette op på dette, når de tager imod Odense Bulldogs på hjemmebane - kampstart kl. 19.


Between Brothers 2 (Justin Bieber & Jamie Dornan) +15 - Beskeden. - Movellas\nLocation: Elliots lejlighed, Seattle. Dato: Fredag d. 19. Januar, 2018. Kl. 11.31.\n’’Ej, det kan du simpelthen ikke mene, Mo!..’’ Nærmest brølede Mason inde fra Elliots stue, hvor han var igang med at ordne en ordentlig bunke af Elliots ledninger, som han endnu engang havde formået at vikle sammen. Ja, det var mig fandme en gåde, hvordan det kunne lade sig gøre. Hver eneste gang vi kom og hjalp Elliot med den helt store hovedrengøring, så var der en bunke med indviklede ledninger bag hans tv, hvor alle ledningerne fra hans tv, playstation, Xbox osv. lå i en stor krøllet bunke.\n’’Hvad er der galt i det?’’ Spurgte jeg ham roligt og fortsatte med at tørre panelerne af med en våd klud.\nDet var efterhånden rutine og en fast tradition i vores venskab, at vi allesammen kom og hjalp Elliot, når han skulle gøre rent. Var der noget den mand hadede allermest, så var det sku at gøre rent. Han boede bestemt ikke ulækkert, men det var vidst nok mest pga os andre. Hvis ikke vi havde stillet op og hjulpet ham hver gang, så havde han sku nok boet i en svinesti, hvis jeg skulle være helt ærlig. Stakkels Becca, når de på et tidspunkt flytter sammen..\n’’Ej, det kommer sku ikke til at ske. Du skal fandme ikke bare sidde derhjemme og glo alene på din fødselsdag. No way man!’’ Svarede Mason meget bestemt, men selvfølgelig ikke fordi, at han var sur. Mere fordi han ville vise, hvor meget han insisterede.\n’’Jeg tænkte da også på, at vi allesammen kunne lave et eller andet hyggeligt. Se film og bare slappe af’’ Svarede jeg ham roligt og vred kluden i vandet i baljen.\n’’Det kan vi sagtens, men det bliver bare ikke det som vi altid laver, når vi bare hænger ud..’’ Indskød Sam helt køligt imens hun gik forbi mig i gangen efter at have været ude på badeværelset for at gøre rent. Vi alle havde stort set taget et rum hver, så det var hurtigere overstået at gøre hele lejligheden ren, men trods det, at vi var spredt i alle rum, så var det virkelig nemt at høre alt, da lejligheden ikke var en særlig stor 2 værelses.\n’’Jeg er sku enig med Sam, Mo. Vi skal lave et eller andet’’ Greb Elliot den inde fra sit soveværelse, som vi nærmest havde tvunget ham til at ordne selv, da han også skulle lave noget og ikke bare skulle snige sig udenom og tage de nemme opgaver hver eneste gang, som han var rigtig god til.\nJeg sukkede opgivende, da jeg kunne høre, at jeg nok ikke fik min vilje i denne her ’’diskussion’’. Normalt elskede jeg at have fødselsdag, og jeg havde altid en plan for et eller andet der skulle ske. Ikke fordi jeg skulle holde kæmpe fest og sådan, men et eller andet skulle der ske. Det kunne f.eks. være en god middag på en god restaurant, en stille og rolig hyggeaften på en cocktailbar, en tur i biffen eller noget i den stil.. Men lige for tiden var det ærlig talt ikke det jeg var mest opsat på. Hvis det stod til mig, så ville jeg bare have at det blev en helt almindelig dag uden noget særligt.. Men det fik jeg åbenbart ikke lov til..\n’’Vi kan tage ud og køre go-cart, og så ud og spise bagefter?’’ Forslog Becca ude fra køkkenet, hvor jeg kunne se, at hun var igang med at vaske køleskabet af.\n’’Kan vi ikke se på det på et senere tidspunkt?’’ Spurgte jeg opgivende og fik Becca til at kigge sig over skulderen og ud på mig i gangen, hvor vi fik øjenkontakt.\n’’Din fødselsdag er på søndag?. Hvornår havde du tænkt dig, at vi skulle nå at snakke om det, som er et senere tidspunkt?’’ Spurgte hun mig og kiggede dumt på mig med et svagt løftet øjenbryn.\n’’Hvad med på mandag?. Så sætter vi os ned og..’’\n’’Haha!. Jaja, godt forsøgt..’’ Afbrød Becca mig med et lille sarkastisk grin. Okay, hvorfor troede jeg, at de var så dumme og ikke lige tænkte over at mandag kom efter søndag?.. Måske fordi den indimellem havde virket dengang jeg var teenager og boede hjemme hos mine forældre?. De havde en tendens til at hoppe på den, men på den anden side, så var de også så stressede i hverdagen, så det var jo ikke mærkeligt..\nJeg pustede tungt og klaskede roligt kluden ned i vandet i baljen og tørrede kort min pande, da jeg endelig var færdig med panelerne. Det virkede måske latterligt at være helt udkørt efter kun at have vasket paneler i gangen ned, men jeg havde sovet virkelig dårlig i nat, så min energi var totalt i bund, så bare det at tænke på at gøre rent, gjorde mig helt udmattet.\n’’Hva så?’’ Spurgte Becca mig, da jeg drejede mig imod stuen.\n’’Jeg holder bare lige 5 minutter’’ Svarede jeg hende udmattet og gik ind i stuen.\n’’Du er godt nok ikke til meget hjælp idag, hva?’’ Lød det smågrinende fra Elliot bag mig, så jeg vendte mig om og så ind på ham på hans værelse.\n’’Pas på hvad du siger..’’ Advarede Becca ham ude fra køkkenet.\n’’..Hun har sovet af helvedes til i nat’’ Fortsatte hun.\n’’Årh, hold da kæft, det er jo bare for sjov’’ Svarede Elliot med et skævt smil imod mig, så jeg nikkede forstående og helt roligt. Nej, selvfølgelig blev jeg ikke sur og Becca overdrev selvfølgelig ved at advare ham på den måde. Trods det, at jeg var træt, så kunne jeg stadig godt skelne imellem, hvornår noget var sagt for sjov og hvornår det var alvor, og så kendte jeg bare Elliot godt nok til at vide, at han aldrig kunne finde på at sige sådan noget til nogen af os, og så mene det på en negativ måde. Han var ligesom spøgefuglen iblandt os, så det ville overraske mig, hvis han havde ment det.. Især, når han fik vores hjælp til, hvad han egentlig burde ordne selv, hver eneste gang.\nJeg vendte mig om igen og gik hen og smed mig med et tungt suk i sofaen, hvor alle vores jakker lå hist og pist.\n’’Ej, holder du nu også pause?..’’\nJeg tog fat i min jakke og åbnede lommen, hvor jeg fiskede min Iphone op for lige at tjekke om jeg havde fået et eller andet som jeg skulle tage stilling til.. Ligesom alle andre også gjorde 20-30 gange om dagen, ikke?.\n’’Jaer. Pas din egen rengøring og så passer jeg min’’\n’’Amen, vi bliver jo aldrig færdige så..’’\n’’Ti nu bare stille, ikke?..’’\nJeg så kort over imod Becca, som, igennem sin lille ’’diskussion’’ med Elliot, kom ind i stuen og også satte sig i sofaen som jeg også sad i. Hun sendte mig et kort smil, og jeg gengældte det svagt, hvorefter jeg vendte blikket ned på min skærm, som jeg tændte for, så jeg straks kunne se, at jeg havde fået en besked.. Og at den var fra ham, kom slet ikke bag på mig.\n’’Hva så, smukke?. Lyst til at ses? :* -J’’\nJeg sukkede tungt og fik en ordentlig knude i maven, da jeg læste beskeden. Det var ikke fordi, at jeg ikke havde lyst, men efter de sidste par gange vi havde mødtes, hvor jeg egentlig ville snakke alvorligt, var det ikke gået så godt, som jeg havde forstillet mig..\nEller jo.. I Jamies hoved var det sikkert gået helt perfekt. Vi havde mødtes 2 gange indenfor de sidste par uger på en café, hvor vi drak kaffe og hyggesnakkede. Det var dog ikke min hensigt med vores møde. Jeg havde talt med Becca om det, og var nået frem til, at måden jeg passede bedst på mig selv var, hvis jeg fik lidt afstand og plads fra Jamie..\nDet gav mig virkelig en knude i maven at tænke sådan, men det var sådan jeg havde det. Jamie gav mig konstant dårlig samvittighed og det var som om, at der var nogen ting jeg ikke kunne komme videre fra, så længe han var sådan som han var overfor mig. Derfor havde jeg tænkt mig at fortælle ham, at jeg havde brug for, at han ikke skrev til mig, men hver eneste gang vi sad overfor hinanden og jeg havde muligheden for at sige det.. Så turde jeg af en eller anden årsag ikke?.. Eller, jeg turde godt, men jeg kunne bare ikke.. Eller?.. Ej, jeg vidste virkelig ikke, hvad det var, men noget i mig forhindrede mig i hvert fald i at tage lige præcis dén snak med ham!.\nI virkeligheden var det jo også helt uskyldigt at ses og hyggesnakke over en kaffe, men omvendt, så kunne det også gå hen og give ham falske forhåbninger, og det kunne sagtens gå hen og blive et stort problem, hvor jeg selv også ville ende med at blive mere ked af det, fordi jeg igen sårede Jamie!.. Hvis jeg bare turde at være mere klar overfor ham, så sad jeg ikke med følelsen af, at han havde et håb om, at det kunne blive ham og mig igen..\n’’Er det ham?’’\nHendes stemme gik tydeligt igennem og fik mig til at kigge roligt hen på hende og nikke til hendes afventende ansigtsudtryk.\n’’Han spørger om jeg har lyst til at ses..’’ Sukkede jeg opgivende og bed mig lidt i læben.\n’’Har du det?’’ Spurgte Becca mig videre imens hun krydsede både arme og ben og så roligt på mig.\n’’Jeg ved det ikke.. Jeg vil ikke ende med, at det bliver ligesom de andre gange, hvor jeg har mødtes med ham for at snakke, men hvis ikke jeg gør det, så får jeg det jo aldrig sagt på en ordentlig og klar måde?..’’ Sagde jeg ærligt og helt diskret, så samtalen blev imellem hende og jeg, trods det, at Mason stod ovre ved tv’et og rodede med de ledninger, men eftersom, at musikken var tændt i Elliots højtaler, som passede til en Iphone, og han slet ikke gav udtryk for, at han kunne høre, hvad vi snakkede om, så gik jeg ikke ud fra, at han lyttede efter..\n’’Skal jeg bare tage hjem til ham idag?.. Og så snakke med ham?’’ Fortsatte jeg tænksomt og bed mig lidt i underlæben og så hen på Becca.\n’’3. gang er lykkens gang..’’ Svarede hun mig roligt og trak lidt på skuldrene, for at sige, at beslutningen var op til mig selv, så jeg tog en dyb indånding og sukkede tungt.\n’’..Hvis du er sikker på, at det er sådan det skal være, så synes jeg, at du skulle snakke med ham.. Men du er nødt til at tage dig sammen og sige det, for det der usikkerhed duer ikke’’ Fortsatte Becca roligt og med en støttende tone.\nJeg nikkede mig hurtigt enig med hende og blev lidt glad indeni ved tanken om, at hun var så god til at bakke mig op i det her. Det var næsten ligemeget, hvad jeg sagde, så var hun på min side. Selvfølgelig kunne hun godt være ærlig og sige, at hun syntes, at det valg jeg tog var virkelig dumt, men hun bakkede mig op alligevel, for som hun sagde, så skulle jeg gøre hvad jeg syntes var rigtigt for mig selv, og ikke hvad andre mente var rigtigt.. Og det havde hun jo helt ret i!. Men uanset om hun så en dag stod og forbød mig at gøre et eller andet, så vidste jeg godt, at hun ikke gjorde det for at bestemme.. Hun gjorde det kun for at passe på sin veninde.. Præcis ligesom jeg også passede på hende.. Og selvfølgelig også alle de andre!.\nLocation: Beccas lejlighed, Seattle. Dato: Fredag d. 19. Januar, 2018. Kl. 16.00.\nJeg smækkede Beccas hoveddør og dobbelttjekkede, at den var forsvarligt låst, før jeg bevægede mig ned af trapperne.\nJeg havde svaret Jamie tidligere og spurgt om jeg kunne komme forbi her senere på dagen, og som jeg havde regnet med, så skrev han selvfølgelig ja. Jeg havde egentlig en aftale med de andre hele dagen, men uden særlige indvendinger lod de mig gå et øjeblik.\nBecca var den eneste der vidste, hvad jeg rigtigt skulle. Til de andre havde jeg sagt, at jeg skulle hjem til mine forældre, da de havde noget de skulle snakke med mig om, og det stoppede de mig selvfølgelig ikke i. Dog havde jeg lovet dem at komme tilbage inden alt for sent, da jeg som sagt havde en aftale med dem hele dagen, hvor vi havde snakket om at tage ud og spise her til aften. Og den aftale havde jeg tænkt mig at holde.\nDe andre var stadig hjemme hos Elliot og havde sagt, at de blev der til jeg kom tilbage. De var for længst færdige med at gøre rent, og det vidste jeg, fordi jeg tråds alt ikke bare tog den nemme udvej og skred fra rengøringen, som jeg havde sagt ja til at hjælpe med, bare fordi jeg skulle mødes med Jamie, eller i deres øjne, skulle hjem til mine forældre. Det var blandt andet derfor jeg havde spurgt Jamie om jeg kunne komme forbi senere, da jeg gerne ville færdiggøre rengøring og ikke bare lade de andre klare den, selvom de nok ikke var døde af at ordne det sidste uden mig..\nDet var ikke fordi, at jeg bevidst ville gøre mig decideret ’’lækker’’, når jeg skulle mødes med Jamie, men jeg havde alligevel været hjemme i bad og taget noget andet tøj på og sådan. Uanset, hvem jeg så skulle mødes med, så var det aldrig fedt at møde op og føle sig beskidt og klam, hvilket jeg havde en tendens til at føle, når jeg havde gjort rent.. Egentlig lidt mærkeligt, når man gjorde rent, at man kunne føle sig beskidt, men det gjorde jeg altså. Jeg følte på en måde at alt det skidt jeg fjernede satte sig på mig istedet og det var ikke særlig behageligt..\nTrods det, at jeg havde gjort mig i stand, så havde jeg alligevel holdt det helt afslappet for netop at bekræfte, at jeg ikke skulle se ’’lækker’’ ud. Jeg havde taget helt simpelt og hverdagsagtigt tøj på og min makeup var også bare helt naturlig og hverdagsagtig. Makeuppen var egentlig mest for at skjule, hvor træt jeg i virkeligheden var og hvor bleg jeg efterhånden var blevet..\nJeg åbnede opgangsdøren, da jeg kom helt ned i stueetagen og trådte ud i det kolde vejr, som gav mig kuldegysninger hele vejen igennem min krop. God, hvor kom man til at savne sommeren!..\nJeg gik med hurtige skridt ned imod gågaden, som Becca boede på en sidegade til, og håbede på, at jeg kunne nå bussen, der skulle køre mig hen til Jamie. Jeg var kommet lidt sent ud af døren, så tanken om, at jeg ikke nåede bussen og måtte stå og fryse ved busstoppestedet i 10-15 minutter før næste bus kom, fik mig til at sætte det lange ben foran. Ja okay, det var 10-15 minutter jeg kun skulle vente, hvis det var, men ærlig talt.. I denne her kulde var 10-15 minutter sku meget alligevel!.\nJeg trak min mobil op af min jakkelomme for at tjekke klokken imens jeg håbede, at jeg havde god tid til at nå igennem gågaden og ned til stoppestedet. Jeg tændte min skærm og fornemmede ud af øjenkrogen, at det var tid til at dreje om hjørnet, da jeg gik forbi bodegaen, som netop var placeret på hjørnet. Jeg drejede mig til siden og mængede mig med de andre få mennesker, der gik på gågaden, uden at tage farten af mine skridt, men nåede dårligt nok at gå 2 skridt, før jeg under min mobil, som jeg kiggede ned i, så et par fødder komme helt tæt på mig, så jeg straks måtte stoppe for ikke at banke direkte ind i personen, som tydeligvis også stoppede brat op for heller ikke at vade direkte ind i mig.\n’’Oh, unds..’’ Sagde jeg hurtigt, da jeg stoppede, men blev straks helt stille, da jeg kiggede op og fik øjenkontakt med et par kølige, og også lidt overraskede, brune øjne..\nHer har i lige et kapitel, som i kan hygge jer med :)\nNæste kapitel skal i nok først regne med i weekenden, eller måske i næste uge først.\nJeg har en matematikeksamen på fredag, og jeg sidder netop nu og er i fuld gang med at skrive noter på så meget som muligt, så jeg får slet ikke tid til at være herinde i hvert fald indtil weekenden, hvor jeg MÅSKE lige smider et kapitel op.\nJa - det er kun måske, da jeg har en mundtlig dansk og en mundtlig engelsk eksamen tirsdag og fredag i næste uge, som jeg også skal øve og læse godt på inden da.\nJeg håber i kan klare jer så længe :) <3\nJeg lover, at hvis jeg får tid til at sidde og have et pusterum og lave ''ingenting'' foran computeren, så skal i nok få et kapitel :)\nTak for jeres skønne opbakning!.\nTak for at læse med, dele og like historien!.\nI er fantastiske!.\nMassere af krammere herfra! <3


Dans: 4 gode grunde til at kaste dig ud i dans | SØNDAG\nDans er mere populært end nogensinde. Vi danser cha-cha-cha, quickstep, hiphop, jazz og tango for blot at nævne nogle af de utallige danseformer og stilarter, der findes. Her får du 4 gode grunde til, hvorfor du skal begynde at danse.\nOnsdag, 2. maj 2018 - 13:51 (udgivet første gang juni 2017) - af Annette Aggerbeck, Foto: Nellie Møberg, Panthermedia: All Over Press\nDans giver dig øget kropsbevidsthed\nNår man lytter til dansemusik, koncentrerer sig om trinene, bruger man sine sanser og er således både fysisk og psykisk nærværende. Dans kan således også øge vores kropsbevidsthed, når vi er fuldt ud nærværende i forhold til kroppens bevægelser og kan mærke bevægelserne i dansen med hele kroppen. En undersøgelse fra Stanford University i Californien viser, at det at danse eller bevæge os sammen med andre, får os til at føle, at vi er en del af en større sammenhæng. Og man antager, at det kan skyldes hjernens spejlneuroner, da de blandt andet hænger sammen med vores evne til at vise empati og føle samhørighed med andre mennesker.\nKondition og balance\nDer er mange fysiske og psykiske fordele ved at danse. Man får eksempelvis stærkere muskler, træner sin kropsholdning, kan blive mere smidig og få forbedret sin kondition. Ifølge Susanne Ravn afhænger den forbedrede kondition dog af, hvilken form for dans man dyrker.\n– Nogle former for dans handler mere om koordination, og her får man ikke så meget sved på panden, mens andre former for dans, som for eksempel sydafrikansk zuludans gør, at man bruger hele kroppen og dermed styrker sin kondition, siger danseforskeren.\nLÆS OGSÅ: Har du prøvet Ballroom Fitness?\nAt dans også er godt for vores psykiske sundhed og følelsesmæssige velvære er videnskabeligt bevist. Anne G. Korsgaard er praktiserende speciallæge i neurologi og har i mange år interesseret sig for musiks indflydelse på hjernen. Hun peger på forskning, der viser, at musik og dans er med til at øge produktionen af en masse gode signalstoffer i hjernen.\n– Ved hjælp af hjernescanninger har man kunnet konstatere, at der sker en kraftig stimulation af signalstoffet dopamin, som er vores belønningsstof og dermed har stor betydning for vores velvære. Musik får os også til at udskille endorfiner, som er kroppens eget morfin, der virker smertedæmpende og derfor også er godt for humøret, siger Anne G. Korsgaard.\nMedicin for hjernen\nHjernen har godt af musik og dans. Når vi udfordrer os selv med nye dansetrin, danner vi nye hjerneceller og skaber nye forbindelser mellem allerede eksisterende hjerneceller. Ifølge Anne G. Korsgaard viser hjernescanninger, at vores hjerner er plastiske og kan udvikle sig, og at vi derfor kan vække slumrende dele af hjernen til live selv op i høj alder. Når vi laver dansebevægelser, træner vi vores årvågenhed og reaktionsevne, og det er med til at styrke vores arbejdshukommelse, så vi ikke blot husker bedre, men også bliver bedre i stand til at forholde os til og løse nye og ukendte problemer samt improvisere i nuet.\nElsker du at danse? Eller vil du gerne prøve det? Så kom med til Ballroom Fitness 2018


Klummen blev hans skæbne: Hvor blev Danmark til?\nHvor blev Danmark til?\nDanmark som politisk og territorial enhed blev til på et tidspunkt i jernalderen eller vikingetiden. De første omtaler af danerne og deres land, Danmark, stammer fra denne tid. Hvad begreberne dækkede i praksis, geografisk, politisk og etnisk er imidlertid højst usikkert.\nFlere steder bejler til titlen som Danmarks fødested. Jelling rummer foruden "Danmarks dåbsattest", den store runesten, hvor Harald Blåtand praler af sine bedrifter, angiveligt også Gorm den Gamles grav. Ribe bryster sig af at være Danmarks ældste by. I Gudme på Fyn hævder man at have fundet en kongehal. Også Lejre på Sjælland gør krav på at være Danmarks første hovedstad.\nFælles for de fire lokaliteter er, at deres status som betydningsfulde bygger på arkæologiske fund. Der findes skriftlige vidnesbyrd, der understøtter Ribes og især Lejres krav på denne værdighed, men de er behæftet med betydelig usikkerhed.\nI Lejre og Gudme har man fundet stolpehuller, der vidner om tilstedeværelsen af en række store bygninger i jernalderen. Umiddelbart virker det ironisk, at arkæologer graver for at finde huller, men der er en mening med det. Organisk materiale som for eksempel en bærende stolpe af træ forgår med tiden, men den efterlader en farvning i den jord, hvor den har været nedgravet, og hvis man skræller jordlagene af med tilstrækkelig finesse, kan man identificere disse stolpehuller og danne sig et billede af den bærende konstruktions støttepunkter i jorden og dermed forsøgsvis rekonstruere bygningen.\nProblemet ligger et andet sted. For det første gælder den regel, at man kun finder noget der, hvor man leder. Ribe er et godt eksempel. I Ribe har arkæologer gravet i længere tid og med større flid end i de fleste andre danske købstæder.\nDet skyldes ikke mindst byens fortjenstfulde antikvariske samling og ditto selskab fra henholdsvis 1855 og 1887. Af samme grund har man fundet en masse spor fra byens tidlige historie. Byer som Kalundborg, Aalborg, Nakskov eller Viborg ville antagelig også blive betydeligt ældre, hvis de ansatte flere arkæologer.\nFor det andet er der spørgsmålet om, hvad politisk magt overhovedet er? I dag er vi vant til at se den politiske magt manifesteret i form af lokalitet og pragt. Det vil sige, at den centraliserede politiske magt i en moderne stat gerne rodfæster sig et bestemt sted og bygger stort og dyrt til sig selv. Københavns slotte med det nuværende Christiansborg som det seneste i række, færdigbygget i 1928, er gode eksempler.\nDet betyder imidlertid ikke, at der altid har eksisteret den samme forbindelse mellem lokalitet, bygningspragt og politisk magt som nu. Fænomenet " hovedstad" forstået som en bymæssig bebyggelse med pragtbyggeri, der udgør en stats administrative og symbolske centrum, er i Nordeuropa et fænomen fra den sene middelalder. Så " stor bygning" er ikke nødvendigvis lig med " magt" i historisk perspektiv. Heller ikke deciderede forsvarsanlæg som for eksempel voldstederne fra den tidlige middelalder er nødvendigvis udtryk for centraliseret magt. De er nok snarere bygget som forsvar mod en centraliseret magt.\nHvis man finder arkæologiske vidnesbyrd om en stor bygning fra jernalderen i for eksempel Lejre, kan man kun slutte deraf, at der dengang stod en stor bygning. Hvad bygningen rummede, ved vi ikke. Det kunne være en sal, hvor stormænd fylkedes og rådslog om rigets fremtid. Det kunne også være en stald eller en lade. At der fandtes landbrug og husdyr i Gudme og Lejre er nogenlunde sikkert. Om der også fandtes centraliseret magt, beror på gisninger.\n(Kristeligt Dagblad 7. oktober 2015)\nEtiketter: Danmark, Gudme, Jelling, Lejre, Ribe